
Hvorledes bør, naar et navngivent Handelsselskab kommer 

under Konkurs, Forholdet mellem Selskabskreditorerne og 

de enkelte Interessenters Særkreditorer ordnes? 



Af C. Torp. 



Den Kegel, at Fælleskreditorerne i det navngivne Handels- 
selskabs Konkurs skulle nyde forlods Fyldestgjørelse af Selskabs- 
massen, kan i alt væsentligt siges at staa fast overalt udenfor 
Skandinavien. I mange Lande har denne Sætning udtrykkelig 
Lovlijemmel; andetsteds har man ogsaa opstillet den uden be- 
stemt, positiv Hjemmel. I de nordiske Lande — ialtfald i 
Norge og Danmark — synes ganske vist Praxis temmelig be- 
stemt at følge den samme Regel, men i Theorien har dennes 
Rigtighed været meget omstridt, medens Lovgivningen tier an- 
gaaende dette Spørgsmaal. Ogsaa i Lande, hvor Reglen maa 
siges at staa fast som positiv Ret, har den været angrebet fra 
Theoriens Side, ligesom der ikke hersker synderlig Klarhed 
m. Hens. til dens Begrundelse. 

Det Spørgsmaal, om og i hvilket Omfang Selskabskreditorerne 
endvidere konkurrere med Særkreditorerne til Fyldestgjørelse 
af de enkelte Interessenters Særformue, besvares derimod for- 
skjelligt i de forskjellige Retsforfatninger. 

Naar jeg i det følgende efter Opfordring af den danske 
Bestyrelsesafdeling for det forestaaende Juristmøde skal søge 
at give nogle Bidrag til Besvarelsen af disse Spørgsmaal, sker 

1 

det nærmest med Muligheden af en fælles nordisk Handelslov 
for Øje. Hvis der paa Handelsrettens Omraade skal tilveje- 
bringes Retsenhed mellem de nordiske Lande, vil dette ganske 
vist næppe kunne ventes at ske ved stykkevise Reformer af 
dennes enkelte Afsnit. laltfald en stor Del af de Regler, som 
det her vil gjælde at faa slaaet fast, vil man næppe indlade 
sig paa at fastsætte ved specielle Love. Særlig vil man sikkert 
ikke tænke paa at tilvejebringe en fælles Lov blot angaaende 
det Spørgsmaal, som her skal behandles. Men lige saa sikkert 
er det, at hvis Juristmødernes Forhandlinger skulle yde noget 
Materiale ved en eventuel Udarbejdelse af en Handelslov, maa 
det ske ved en Behandling af enkelte Spørgsmaal, navnlig saa- 
danne, m. Hens. til hvilke en skarp Kamp mellem hinanden 
modsatte Anskuelser kan ventes. Det sidste kan sikkert for- 
udsættes at ville indtræffe m. Hens. til Spørgsmaalet om For- 
holdet mellem Fælleskreditorerne og Særkreditoreme i det 
navngivne Handelsselskabs Konkursbo; og tillige tør dette vel 
siges at være et Spørgsmaal ikke blot af stor theoretisk Inter- 
esse, men særlig ogsaa af praktisk Betydning bl. a. for det 
internationale Handelssamkvem, idet dets Afgjørelse er af 
væsentlig Betydning for de navngivne Handelsselskabers 
Kredit. 

I Danmark og Norge, hvor ingen positiv Lov ordner For- 
holdet^), hvor i Almindelighed ingen særlig Handelsret existe- 
rer, og hvor der ialtfald næppe kan siges at have dannet sig 
nogen for Handelsselskaber særlig Retssædvane ^) i denne Hen- 
seende, maa Spørgsmaalet om Forholdet mellem Fælleskredi- 
torer og Særkreditorer vistnok besvares ens ved Handels- 
selskaber og andre navngivne Interessentskaber. Grunden til, at 
jeg alene har fremdraget Spørgsmaalet for Handelsselskabemes 
Vedkommende, er dels det ovenfor berørte Hensyn til, at jeg 
særlig har havt Spørgsmaalets Betydning for en eventuel fælles 
Handelslov for Øje, dels at der i denne begrændsede Form 
snarest vil kunne opnaas Enighed om Spørgsmaalet, ligesom 
der ogsaa paa dette Omraade er mest Trang til fælles Regler, 
idet Ordningen af Handelsselskabemes Forhold er af væsentlig 
Betydning for det internationale Handelssamkvem, medens de 



O Det samme gjælder vistnok for Sveriges Vedkommende. 

andre Interessentskaber i Reglen mest ville virke indenfor et 
givet Lands Grændser. 



At Romerretten ikke kjendte — eller at Kilderne ialt- 
fald ikke udtale •— Reglen om Fælleskreditoremes Fortrins- 
ret, turde vel nu være almindelig anerkjendt. Derimod findes 
den allerede opstillet af enkelte af Middelalderens Jurister, 
udtales som gjældende Ret i Genuas Statuter af 1597 IV c. 
12 og har derfra efterhaanden bredt sig over hele den euro- 
pæiske Handelsret. 

I fransk Ret kan Reglen om Fælleskreditoremes Fortrins- 
ret siges at staa fast. Nogen direkte Hjemmel for samme 
haves ganske vist [ikke hverken i Code civil eller i Code de 
commerce, og der kan næppe heller siges at herske synderlig 
Klarhed i Hens. til dens theoretiske Begrundelse*); men om 
Resultatet hersker der nu vistnok Enighed i den franske Theori 
saa vel som i Praxis. 

Mere eller mindre under Paavirkning af fransk Ret er 
Reglen dernæst trængt igjennem i Italien, Tydskland, Østerrig 
og Ungarn, Schweitz, Portugal og Spanien, i hvilke Lande den 
er udtrykkelig hjemlet ved de gjældende Handelslove^), samt i 
Holland og Belgien. Den hollandske H. L. (1838), der i Hoved- 
sagen stemmer med Code de commerce, tier angaaende dette 
Spørgsmaal, men Fælleskreditoremes Fortrinsret er anerlgendt 
baade i Theori og Praxis. Væsentlig paa samme Maade stiller 
Forholdet sig vistnok i Belgien, idet ogsaa den nye Lov 18. 
Maj 1873 om Handelsselskaber ikke udtrykkelig udtaler sig 
angaaende dette Punkt. En temmelig bestemt Forudsætning 
om separat Konkursbehandling af Fællesboet findes dog vist- 
nok i H. L. Art. 530. 



O Jfr. herom nærmere nedenf. 

^) Jfr. den italienske H. L. af 1882 Art. 85 og 846 fig., særlig 850; tydsk 
H. L. Art. 122; østerrigsk H. L. Art. 122; ungarsk H. L. Art. 97; 
„Oblif^ationenrecfat fur die Schweitz (1881) Art. 566; portugisisk H. L. 
Art. 744 fif?; spansk H. L. (1885) Art. 174 og 928, jfr. dog en ejen- 
dommelig Modifikation ifølge Art. 927, hvorefter Privatkreditorer, 
hvis Krav ere af ældre Dato end Selskabets Dannelse, konkurrere 
med i Selskabsmasseu. 

1* 

Ogsaa i England er Reglen om Fælleskreditorernes For- 
trinsret trængt igjennem og har nu længe staaet fast i Praxis O 
ligesom den nyere Lovgivning') anerkjender den. Men den 
engelske Ret indrømmer i Modsætning til den kontinentale 3) 
den enkelte Interessents Særkreditorer Ret til forlods Beta- 
ling af dennes Særformue, saa at kun det eventuelle Overskud 
overføres fra Særboerne til Fællesboet og omvendt. Paa 
samme Maade stiller Sagen sig for de nordamerikanske Fri- 
staters Vedkommende, medens den franske (spanske) Rets 
Regler vistnok ere anerkjendte i samtlige sydamerikanske 
Stater. 

Naar foreløbig bortses fra Skandinavien, kan det saaledes 
utvivlsomt siges, at Reglen om Selskabskreditorernes Fortrins- 
ret er almindelig gjældende europæisk-am^rikansk Ret. Da de 
nordiske Landes Lovgivninger imidlertid ikke positivt hjemle 
denne Regel, er det ingenlunde hermed givet, at den ogsaa kan 
anses for gjældende i Danmark, Norge og Sverige. I Theorien 
har man netop i nyere Tid paa det hæftigste bekjæmpet denne 
Sætning.^) Derimod synes den at være fast anerkjendt i 
Praxis baade i Norge og i Danmark. I Danmark har Højeste- 
ret vel ikke udtalt sig herom, men Reglen følges baade ved 
Sø- og Handelsrettens Skifteafdeling og ved Skiftekommissionen 
i Kjøbenhavn. — I Norge er Reglen godkjendt navnlig ved 
H. R. D. i Norsk Retstid. 1868 p. 243 jfr. 1869 p. 6695). 

Heller ikke i Sverige og Finland haves direkte Lovhjemmel 
for Fælleskreditorernes Fortrinsret. I Theorien, der ikke har 
beskjæftiget sig ret meget med dette Spørgsmaal, have for- 
skjellige Meninger været fremme. Schrevelius^) giver ikke 



O Lindley: Oq Partnership IV— 2—1 og 4 (Second Ed. 1867 p. 1088 og 
1145 flg.). 

') Jfr. nu navnlig The Bankruptcy Aet 1883 (46 & 47 Viet eh. 62) § 59. 

^) Det maa dog bemærkes, at en tilsvarende Regel i Henhold til den i 
tydsk H. L. Art. 122 i. f. givne Bemyndigelse er gjennemført i en- 
kelte mindre tydske Stater, jfr. v. Hahn: Commentar 1. Bind (2. 
Anfl.) p. 410. 

*) Jfr. navnlig Schweigaard: Om Konkurs § 258; Platou: Det navn- 
givne Handelsselskabs Retsforhold ligeoverfor Tredjemand p. 91 flg. 

^) En udførligere Redegjørelse m. Hens. til disse og de andre sig dertil 
sluttende Retsafgjørelser findes hos Platou: Handelsselsk. p. 96 flg. 

') Lårobok i Sveriges allmåana nu gållando civil-rått (1847) II p. 626 flg. 

nogen bestemt Besvarelse, men nævner 3 Udveje som mulige, 
idet han dog nærmest synes at holde paa, at Bruttomassen 
skal fordeles mellem bolagsmånnens særskilte Boer, og at 
Fælleskreditoreme da kunne konkurrere i samtlige Boer for 
-deres fulde Fordring. — Den almindeligst antagne — og vist- 
nok rigtige — Mening turde dog være den, der fremsættes hos 
Montgomery*). Han tager til Udgangspunkt det i Kap. 15 § 9 
Handels Balken udtalte Princip, at naar en holagsman gaar 
fallit, indtræde hans Kreditorer i hans Ret i Forhold til bo- 
laget, og udleder heraf, at da bolagsmannen ikke har Ret til 
at faa noget af Massen, før al bolagets Gjæld er betalt, har 
ligeledes hans Bo kun Ret til Andel i det eventuelle Overskud 
af bolagsmassen, saa at hans private Kreditorer intet faa, 
naar bolaget er insolvent, medens Fælleskreditoreirne konkur^ 
rere i de særskilte Boer for det Beløb, der ikke dækkes af 
Selskabsmassen. Dette skal, efter hvad der er meddelt mig, 
ogsaa være den i Praxis i Reglen fulgte Fremgangsmaade. 
Jfoget Præjudikat af Sveriges Højesteret foreligger derimod — 
saa vidt mig bekjendt — ikke angaaende dette Spørgsmaal. 

IL . 

For de nordiske Landes Vedkommende har dét saaledes 
umiddelbar, praktisk Betydning, om Fælleskreditoremes For- 
trinsret ogsaa uden positiv Hjemmel kan anses begrundet i 
almindelige formueretlige Grundsætninger; thi hvis dette ikke 
-er Tilfældet, maa den ovenfor omtalte Praxis erkjendes at 
være uberettiget. Men Besvarelsen af dette Spørgsmaal er 
selvfølgelig ogsaa af væsentlig Betydning for Afgjørelsen af, 
om en saadan Regel bør tilstræbes i en eventuel nordisk 
Handelslov. 

Man har ofte villet gjøre Besvarelsen af hint Spørgsmaal 
afhængig af, om det navngivne Handelsselskab kan anses som 
en juridisk Person. Hvis dette var rigtigt, vilde man snart 
hos 08 være enig om, at Fælleskreditoreme ikke have nogen 
Fortrinsret til Dækning af Selskabsmassen; thi ialtfald hos os 
vil næppe nogen for Alvor forsvare den Sætning, at det navn- 



Om bolagskoutraktet i 1734 års lag p. 154. 

givne Handelsselskab er en juridisk Person. Men den her om- 
handlede Regel kan paa ingen Maade siges at staa i Af- 
hængighedsforhold til hint formelle Spørgsmaal, lige saa lidt 
som f. Ex. de tilsvarende Spørgsmaal ved Aktieselskaber o. 
lign. kunne sættes i Afhængighedsforhold til, om disse Sel- 
skaber skulle anses som juridiske Personer eller ikke.^) 

Naar Forestillingen om det navngivne Handelsselskab som 
en juridisk Person opgives, kan Reglen om Fælleskreditorernes 
forlods Fyldestgjørelse af Interessentskabsmassen tænkes be- 
grundet enten principalt som en disse oprindelig og for deres 
egen Skyld tilkommende Ret, eller som en Konsekvens af de 
enkelte Interessenters Ret til at fordre Selskabsmidlernes An- 
vendelse til Selskabsformaal, særlig Gjældens Betaling. Hvilken 
af disse Betragtninger der ligger bag ved de i de forskjellige Rets- 
forfatninger herom opstillede Regler, naar de afklædes den ju- 
ridiske Persons Klædebon, hvori de ofte ere tilhyllede, kan 
undertiden være vanskeligt at se. I den franske Retsviden- 
-fikab og tildels i de af denne paavirkede Retsforfatninger, er 
det vistnok nærmest den første Betragtning, der har været af- 
gjørende*). Tanken er den, at der ved de navngivne Handels- 
selskaber ligesom ved Aktieselskaber er dannet en særlig 
Formuemasse, i Tillid til hvis Existens Kreditorerne maa an- 
tages at have indladt sig med Selskabet, hvorfor de ogsaa 
skulle kunne paaregne dens Anvendelse udelukkende i Selskabs- 
øjemed. 

Begrebsmæssig er der nu heller ikke her mere end ved 
Aktieselskaber noget til Hinder for, at Retsordenen af dette 
Hensyn kan hjemle Selskabsformuens Afsondring til Selskabs- 
gjældens Betaling, og under udviklede Forretningsforhold med 
vidtløftige Forbindelser kan dette være et vægtigt legislativt 
Motiv for en saadan Regel, jfr. det følgende. Men man vilde 
dog uden positiv Hjemmel næppe være berettiget til at bygge 



O Det er navnlig franske Forfattere, der grunde Reelen paa den Be- 
tragtning, at Handelsselskabet er en juridisk Person, jfr. Pardessns: 
Droit commercial IV No. 976; Brayard-Veyriéres (par Demangeat)r 
Traité de droit commercial I. p. 170flg; Lyon-Caen et Renault: Précis 
de droit commercialL Nr. 281—282. Hos nyere franske Forf. findes dog 
ogsaa Antydninger til, at Reglen ikke er afhængig af denne Begrundelse 
jfr. f. Ex. P. Pont: Commentaire" Traité des Sociétés civiles et com- 
merciales No. 125, 666, 1872. 

2) Jfr. f. Ex. Udtalelserne hos Lyon-Caen et Renault 1. c. No. 284. 

Fælleskreditorernes Fortrinsret paa denne BetragtniDg; thi For- 
trinsrettens Existens kan næppe godtgjøres at være den al- 
mindelige og uundværlige Forudsætning for, at der overhovedet 
gives navngivne Handelsselskaber Kredit, — altsaa en uund- 
værlig Livsbetingelse for dem. Og deraf, at Retsordenen ved 
Aktieselskaber har anerkjendt en tilsvarende Udsondring af 
Selskabsformuen til visse Kravs særlige Fyldestgjørelse, kan 
man ikke udlede en almindelig ogsaa de navngivne Handels- 
selskaber onafattende Retsgrundsætning. Thi der er navnlig 
den store Forskjel mellem disse Tilfælde, at den manglende 
personlige Hæftelse ved Aktieselskaberne maa erstattes med 
en anden Kreditbasis, hvis disse overhovedet skulle kunne have 
Leveevne. Men det samme kan ikke siges om de navngivne 
Handelsselskaber, hvor Medlemmerne hæfte personligt^). 

Det ligger vistnok nærmest at antage, at den anden oren- 
nævnte Betragtningsmaade, hvorefter Fælleskreditorernes For- 
trinsret anses som en Konsekvens af de enkelte Interessenters 
Ret over Selskabsmassen — undertiden mindre heldig kaldt 
Interessenternes gjensidige Fradragsret — har været bestemmende 
for den engelske Rets Behandling af dette Spørgmaal, ligesom 
den træder frem hos tydske — tildels endog hos franske^) — 
Forfattere. Den hviler sikkert paa en rigtig Tanke, om den 
end ikke har været klart udviklet eller konsekvent gjennemført. 

Til Belysning heraf vil det være nødvendigt at kaste et 
Blik paa det ved Selskabets Dannelse indtraadte Retsforhold 
mellem Interessenterne, forsaavidt angaar Spørgsmaalet om 
Raadigheden over Selskabsmassen. Her tør man nu gaa ud 
fra den Sætning, der staar fast overalt, at den enkelte Inter- 
essent er uberettiget til paa egen Haand at anvende nogen Del af 
Interessentskabets Midler til sine private Formaal. Dette gjælder 
selv om den paa hans Part faldende Andel af Midlerne. Han 
kan derfor ikke for sin Del indtale Selskabets Fordringer, af- 
hænde sin Part af de enkelte Interessentskabet tilhørende Ting 



^) Om de betænkelige Konsekvenser, hvortil den nævnte Betragtnings- 
maade maaske kunde føre, henvises iøvrigt til Platon: Handelsselsk. 
p. 104 flg. 

2) Jfr. d. anf. Værk af P. Pont, særlig Nr. 666 p. 460, hvor Reglen op- 
stilles som en nødvendig Konsekvens af Bestemmelsen i Code civil 
Art 1860. 

-eller overhovedet vilkaarlig udtage sine Indskud igjen — direkte 
«ller indirekte. Den enkelte Interessent maa nemlig antages 
at have lagt det Baand paa den Del af sin Formue, som^han 
har indskudt i Selskabet, atlndskudet, eller hvad der i dettes 
Sted er erhvervet for Selskabet, skal anvendes . alene til Sel- 
skabsformaal, dels Virksomhedens Fortsættelse, dels Fyldest- 
gjørelse af de Selskabet og derved samtlige Interessenter paa- 
dragne Forpligtelser; thi ellers vilde de andre Deltagere være 
udsatte for, at ikke blot hele Virksomheden pludselig maatte 
standses, maaske med stort Tab, men at de endvidere vilde 
komme til at svare til hele den fælles Gjæld uden at have alle 
•de fælles Midler til dens Dækning. Ben enkelte kan derfor 
kun have Ret til ved en eventuel Opløsning at faa saa meget 
af den fælles Masse, som falder paa hans Andel, efter at Sel- 
skabsgjælden er dækket. Denne Indskrænkning i den enkeltes 
Despositionsret kunde nu i og for sig opfattes som grundet i 
en blot obligatorisk Forpligtelse. Men overalt og af alle er- 
kjendes det, at man ikke kan blive staaende herved. Det er- 
kjendes, at dette Baand er bindende ogsaa for den enkelte 
Interessents private Kreditorer. Hvad enten diase forfølge 
deres Ret enkeltvis eller gjennem en Konkursbehandling af 
hans Bo, kunne de kun holde sig til hans Nettoandel i Sel- 
skabsmassen, altsaa hvad der udkommer som hans Andel, efter 
at Selskabsgjælden er dækket. At denne Sætning er nød- 
vendig, naar de enkelte Deltagere ikke skulle løbe en al- 
deles uberegnelig Risiko, og naar ikke hele Interessentskabets 
Formaal paa ethvert Tidspunkt skal kunne kuldkastes aldeles 
uventet ved en enkelt — maaske end ikke signaturberettiget 
— Deltagers private Dispositioner eller Forfølgning af hans 
Kreditorer, er indlysende*) og skal nærmere blive berørt senere ; 
men man maa da ogsaa strax være paa det rene med, at her 
er Tale om et Baand paa den enkelte Deltagers Andel af 
Massen, der gaar langt ud over den obligatoriske Rets Ramme. 
Man kalder ofte den omtalte Ret for Medinteressenterne „Inter- 
essenternes indbyrdes Fradragsret". Udtrykket er ikke heldigt, 
dels fordi det strængt taget kun rammer en enkelt Side af 
denne Ret, dels navnlig fordi denne Betegnelse nærmest leder 



») Jfr. herved Lutz: ProtokoUe p. 1133 flg. 

til at betragte Retten som en blot obligatorisk. Men det er 
klart, at hvis denne Interessenternes Ret var blot obligatorisk, 
vilde den ikke kunne gjøres gjældende overfor den enkelte Med- 
interessents Konkursbo eller dennes Kreditorer, der gjøre Udlæg 
i hans Andel af Massen,* ja strængt taget vilde den vel ikke 
heller kunne gjøres gjældende overfor dem, til hvem Interessenten 
maatte have overdraget sin Andel f. Ex. i visse af Interessent- 
skabets Ejendele til Ejendom eller Pant — forudsat ialtfald 
at Erhververen var i god Tro. For at forklare alle disse 
Resultater, hvis Anerkj endelse er en Betingelse for, at det 
navngivne Handelsselskab overhovedet kan bestaa og opfylde 
:sin økonomiske Mission, maa man nødvendig erkjende, at der 
ved selve Interessentskabets Dannelse ikke stiftes et rent Sam- 
eje mellem Interessenterne blot begrændset ved en obligatorisk 
Forpligtelse for hver enkelt overfor Medinteressenterne, men 
at den enkelte Interessent vel erhverver Medejendomsret over 
hver enkelt Del af Interessentskabets Aktiver — men vel at 
mærke kun med den Indskrænkning til Fordel for Medinter- 
essenterne, at han, saalænge Interessentskabet bestaar, er ude- 
lukket fra at benytte dem til private Øjemed, og at han og 
hans Kreditorer ved en eventuel Opløsning maa finde sig i kun 
at faa saa meget, som svarer til hans Part, efterat den fælles 
Ojæld er dækket. Til saaledes at tillægge Retsforholdet mellem 
Interessenterne tingligretlig Virkning — eller rettere til at er- 
kjende, at man gjør det — har man i Reglen været lidet til- 
bøjelig. Man gaar i Reglen ud fra som et Axiom, at Inter- 
essentskabsforholdet og Interessentskabskontrakten kun afføder 
obligatoriske Virkninger. Paa Niirnbergerkonferencen kom 
denne Betragtning gjentagende til Orde, og hos Forfatterne 
fremsættes den ofte. Men i Virkeligheden turde denne Mod- 
stand mod at erkjende, at der eo ipso ved Selskabets Dannelse 
lægges et tingligrettigt Baand paa de enkelte Deltageres Med- 
ejendomsret til Fordel for de andre, skyldes en altfor traditionel 
Vedhængen ved den romerske Societetslære. Fra denne kan 
man imidlertid ikke uden videre slutte til den moderne 
Rets Handelsselskaber. Fordi man erkjender, at det romerske 
societas var et rent obligatorisk Forhold, er det ingenlunde 
givet, at det samme maa antages med Hensyn til Retsforholdet 
mellem Deltagerne i Nutidens Handelsselskaber, lige saa lidt 

som man uden uden videre kan slutte f. Ex. fra Romerrettens 
Regler om locatio-conductio til den moderne Rets Brugsforhold. 
Om en Retshandel, in specie Stiftelsen af et Handelsselskab, 
skal antages at lægge et blot obligatorisk eller et tingligretligt 
Baand paa Kontrahenternes Formue — in specie deres Andel 
i Interessentskabsmassen — maa dog først og fremmest bBro 
paa, hvad der maa antages at haye været Parternes Mening. 
Men Parternes Vilje maa nødvendig antages at gaa ud paa at 
lægge mere end et obligatorisk Baand paa de enkelte Deltageres ' 
Raaden over deres Andele; thi kun herved opnaas det, som 
tilsigtes, en retlig Sikring for Fællesmassens udelukkende An- 
vendelse for Selskabsformaal, indtil Opløsning har fundet Sted. 
Denne Sikring vil utvivlsomt enhver Deltager — navnlig ogsaa 
overfor de enkelte Medlemmers Privatkreditorer; — men vil 
han Konsekvensen, saa maa han ogsaa ville den nødvendige 
Forudsætning, det tinglige Baand paa de enkeltes Andele^). At 
Retshandlen kaldes en Selskabskontrakt, beviser selvfølgelig 
intet herimod; det maa jo dog erkjendes, at selve de enkelte 
Deltageres Medejendomsret ikke blot til de oprindelig indskudte, 
men ogsaa til de senere for Selskabet erhvervede Ting hviler 
paa denne Selskabskontrakt, hvorfor skal da ikke ogsaa den 
her omtalte Indskrænkning i deres Medejendomsret kunne have 
sin Hjemmel i denne? — Det bør fornuftigvis ikke be- 
tvivles, at Deltagere ved udtrykkelig Aftale kunne binde deres 
Erhvervsevne overfor hinanden paa den Maade, at enhver kun 
erhverver sin Medejendomsret med den omtalte Indskrænkning; 
men det synes umuligt at indse, hvorfor en udtrykkelig Aftale 
herom skulde være fornøden, naar det maa anses som givet, 
at Parternes Mening fornuftigvis ikke kan have været en anden 
end netop at begrunde denne Sikkerhed. Den omtalte Ind- 
skrænkning i de enkelte DeltageresMedejendomsret 
maa anses som et naturale negotii ved enhver 
Stiftelse af et navngivent Handelsselskab. 

Det maa saaledes erkjendes — og erkjendes faktisk af 
alle, idet man tillægger den saakaldte Fradragsret Virkning 
ogsaa overfor den enkelte Deltagers Privatkreditorer — at den 



*) Jfr. Lutz Protokolle p. 1142; Habn: Commentar (2 Udg.) p. 349, jfr. 
ogsaa herved nogle Bem. hos Hagstromer; Om Aktiebolag p. 182. 

enkelte iDteressent kun har en af Hensyn til Medinteressenternes 
i Interessentskabsforholdet grundede Ret begrændset Medejen- 
domsret over Interessentskabsmassen og dennes enkelte Be- 
standdele^). — Kun dennes V^ærdi kan derfor, hvis han gaar 
fallit, komme kans Bo tilgode og blive at fordele mellem hans 
særlige Kreditorer. Men heraf maa nødvendig følge, at hvis 
Selskabsmassen viser sig ikke at være tilstrækkelig til at dække 
Selskabsgjælden, saa faar den enkelte Deltagers Bo og Sær- 
kreditorer ingen Andel i Massen. Og dette maa gjælde lige 
saa vel, naar Massens Utilstrækkelighed konstateres ved Sel- 
skabets og derved samtlige Deltageres Konkurs, som ellers. 
Den de enkelte Deltagere tilkommende Ret over de andres 
Andele af Selskabsmassen, gaaende ad paa, at denne forlods 
skal anvendes til Dækning af den fælles Grjæld, falder nemlig 
ikke bort, fordi de gaa fallit. Konkursen bevirker overhovedet 
ikke, at Fallentens Rettigheder mod andre bortfalde, men kun, 
at hans Kreditorer, for, saa vidt det er foreneligt med Rettens 
Indhold, indtræde i denne. Men paa den anden Side indtræde 
Kreditorerne kun i Retten, saaledes som den var i Fallentens 
Haand; en videregaaende Ret kunne de ikke faa. Ligesom 
derfor — naar kun en enkelt Deltager gaar fallit — hans 
Kreditorer ikke erhverve større Ret over Selskabsmassen, end 
han selv havde, og følgelig hans Privatkreditorer kun kunne 
faa Betaling af den Andel, der tilfalder ham, efter at Selskabs- 
gjælden er dækket, saaledes kunne, naar Selskabet og derved 
samtlige Deltagere fallere, samtlige disses Privatkreditorer kun 
have Adgang til Dækning af deres Debitors eventuelle Netto- 
andel af Massen, — naar denne er utilstrækkelig til Fælles- 
gjældens Betaling faa de altsaa intet, — medens Fælleskredi- 
torerne indtræde i Retten til forlods Fyldestgjørelse af Massen, 



1) Hvorledes man nærmere skal karakterisere denne Retsstilling, kan være 
tvivlsomt, men er praktisk set af mindre Betydning. Nogle have 
opfattet Medinteressenternes Ret som en Retentionsret, men denne 
Forklaring holder næppe altid Stik, jfr. herom Platon: Handelsselsk. 
p. 62, hvor Retentionsretten forøvrigt ikke opfattes som en Bet over 
Tingen. Men at en vis Ret ikke ligefrem svarer til nogen bestemt 
Rnbrik i Tingsrettens traditionelle System, beviser ingenlunde, at det 
ikke kan være en Raadighedsret. 

hvilket nu bliver en af Debitorernes Vilje uafhængig, uangribe- 
lig Ret for dem. 

Det behøver næppe nogen nærmere Paavisning, at ogsaa 
de enkelte Medlemmer, efter at Selskabet er kommet under 
Konkurs, vedblivende kunne have den største Interesse i, at 
deres Eet til at fordre Selskabsmassens Anvendelse til Dæk- 
ning af den fælles Gjæld, ikke anses bortfalden ved Konkursen. 
Den Deltager, der f. Ex. har en forsvindende privat Gjæld, 
kan selvfølgelig ikke være tjent med, at Halvdelen af Fælles- 
massen gaar ind i den anden Deltagers Bo og anvendes til 
Dækning af dennes private Gjæld, der maaske endog langt over- 
stiger Selskabsgjælden. Paa Grund af den solidariske Hæftelse 
vil førstnævnte herved fremdeles komme til at hæfte for et 
langt større Beløb af Selskabsgjælden, end naar denne forlods 
dækkes af Selskabsmassen. Ogsaa hans Kreditorer kunne have 
den største Interesse i at fastholde hans Ret til at fordre 
Fællesgjældens Betaling af Fællesmassen ; Fælleskreditorerne 
have altid denne Interesse, og Særkreditorerne kunne meget 
vel have samme Interesse; thi hvis det meste af Fællesgjælden 
kan dækkes af Selskabsmassen, faa de saa meget mindre af 
Fællesgjælden i Konkurrence med dem til Dækning af Sær- 
formuen. 

Det maa derfor fastholdes, at ved Konkursen gaar samtlige 
Interessenters Ret til at fordre Fællesgjældens forlods Betaling 
af Selskabsmassen, inden nogen Del af denne tillægges de 
andre Interessenters Særboer, over paa deres Kreditorer. For- 
saavidt disse have Interesse i at fordre denne Ret opretholdt 
— og det have navnlig Fælleskreditorerne altid — kunne de 
altsaa fremdeles gjøre Paastand paa dens Anerkjendelse o: 
Fælleskreditorerne faa ved Konkursen Rét til at 
iordre forlods Betaling af Selskabsmassen. 

Mod denne allerede tidligere ofte fremsatte Anskuelse har 
man baade her og andetsteds rejst en stærk Opposition, men 
næppe med Rette. Foreløbig prøves kun de mod selve den 
juridiske Begrundelse af Resultatet rejste Indvendinger, idet 
Spørgsmaalet om Reglens Hensigsmæssighed udskydes til senere 
Prøvelse. — Af Hensyn til denne Afhandlings Øjemed skulle 
disse Indvendinger behandles i største Korthed. 

Man*) har gjort gjældende, at Fortrinsretten efter denne 
Begrundelse blev afhængig af Debitorernes Vilje — idet den 
ikke kommer til Existents, hvor Parterne have vedtaget, at 
den saakaldte Fradragsret ej skal finde Sted — og at en For- 
trinsret afhængig af Debitorernes Vilje vilde være en Selvmod- 
sigelse. Denne Indvending er dog næppe af Betydning. En 
Fortrinsret, der var afhængig af, om Debitor under Konkursen 
vilde indrømme den, vilde ganske vist være utilstedelig, men 
at den er afhængig af, hvilken Ret Debitor selv har og har 
havt, er ingenlunde selvmodsigende. Det er kun en Anvendelse 
af den almindelige Regel, at Kreditors Ret afhænger af Debi- 
tors. Dennes Raaden over Forholdet ophører netop ved Kon- 
kursen og gaar over paa Kreditorerne. Nogen virkelig Usikker- 
hed i disse Forhold vil der næppe heller af denne Grund opstaa; 
thi det er næppe mere end et Tankeexperiment, at Deltagerne 
skulde træffe saadanne Aftaler, hvorved de uden Grund vilde 
udsætte sig for en ganske uberegnelig Risiko. 

Man har endvidere sagt*) „Fradragsretten" er ingen Ret 
for Kreditorerne, at dens Udøvelse bringer dem Fordel, er kun 
en faktisk Følge af Interessenternes Dispositioner, en Reflex- 
virkning; derfor faa Fælleskreditorerne heller ikke nogen Ret 
ved samtlige Interessenters Fallit. Men herved overses, at 
Kreditorerne, der, saalænge deres Debitor er solvent, ingen 
Raadighed have over de enkelte Deltageres Formue, ved Kon- 
kursen indtræde i deres Debitorers — de fallerede leteressen- 
ters — Ret. 

Som Hovedindvending mod at udlede Fælleskreditorernes- 
Fortrinsret af det mellem Interessenterne bestaaende Retsfor- 
hold har man^) dernæst anført, at hvis den Sikkerhedsret, som 
de enkelte Deltagere maatte have over Selskabsmassen, gaar 
over paa deres Kreditorer, saa'maa den gaa over paa alle 
Kreditorer, • paa Særkreditorerne saa vel som paa 
Fælleskreditorerne, og da dette gjælder om alle Deltageres 
Ret, kan der følgelig ikke af Interessenternes Ret opstaa nogen 
Fortrinsret for Fælleskreditorerne, men hver Deltagers Brutto- 



^) Platou: Handelsselsk. p. 107. 
2) Platou 1. c. p. 108. 

^) Goldschmidt: Kritik des Entwurfs eines Handelsgesetzbuchs I p. 
Schweigaard: Om Konkurs p. 32; Platou: Handelsselsk. p. 111. 

andel tilfalder hans Bo o: samtlige Kreditorer. Dette Argu- 
ment, der ved første Øjekast synes slaaende, hviler imidlertid 
paa en dobbelt Misforstaaelse. Dels overses det nemlig her- 
ved, at den enkelte Debitors Ret overhovedet kun kan gaa 
over paa hans Kreditorer med samme Indhold, som den har 
for Debitor; men da den i hans Haand kun gaar ud paa, at 
Fællesmassen skal anvendes til Betaling af den fælles Gjæld, 
kan den ikke i Kreditorernes Haand pludselig have et andet 
Indhold. At give den enkelte Interessents samtlige Kreditorer 
Krav paa hans Bruttoandel af Massen vilde være i Strid med 
de andre Interessenters (og deres Kreditorers) tilsvarende Ret. 
Det maa derfor fastholdes, at Retten, selv om man siger, at 
den gaar over paa samtlige Kreditorer, stadig kun gaar ud paa 
at Selskabsmassen skal anvendes til forlods Betaling af Sel- 
skabsgjælden. Nu vil der vel i Reglen være ialtfald en Del 
af Interessenternes Særkreditorer, for hvem denne Ret ikke er 
et Gode, men et Tab; men heri er der intet særlig mærkeligt*). 
Og paa den anden Side vil den omtalte Ret som tidligere be- 
mærket, ofte være en virkelig Fordel for nogle Interessenters 
Særkreditorer, jfr. herved det nedenfor i Afsn. IV om Særkredi- 
torerne bemærkede, og disse kunne da naturligvis lige saa vel 
som Selskabskreditorerne fordre den omspurgte Ret opretholdt. 
Men endnu mere afgj ørende er det, at den hele Sammen- 
stilling af Særkreditorer og Fælleskreditorer er fuldstændig 
falsk. Det beror paa en total Misforstaaelse af hele Situationen, 
naar det siges : Hvorfor skulle ikke Særkreditoreme lige ^saa 
vel som Fælleskreditorerne indtræde i deres Debitors Ret (Fra- 
dragsretten)? Det beror nemlig paa den Misforstaaelse, at 
Fælleskreditorernes Ret til at forlange f. Ex. A's Andel af 



^) Som Parallel kan nævnes det Tilfælde, at A., der har pantsat sin 
Ejendom med Besætning og Inventarium efter dansk Fr. 28. Juli 
1841 § 3, har kjøbt en Del Besætning til denne paa Kredit af B. og 
derefter gaar fallit. Hvis A. her kan paastaa, at Ejendomsretten er 
endelig stiftet, er dette til Fordel for Panthaverne, der derved maaske 
faa Dækning, som de ellers ikke vilde have faaet, men til Skade for 
de alm. Kreditorer, da B. saa konkurrerer med for Kjøbesummen i 
de øvrige Aktiva; desuagtet kunne Panthaverne naturligvis fordre, 
at A's Ejendomsret ikke opgives, men bringes til Udøvelse til Fordel 
for dem. Ogsaa her gaar Fallentens Ret over paa alle hans Kredi- 
torer, men er muligvis kun til Fordel for nogle, til Skade for andre. 

Aktiva anvendt til Dækning af den fælles Gjæld skyldes en 
Sukcession i A's Ret, at deres Ret til at fordre B's Andel an- 
vendt saaledes skyldes en Sukcession i B's Ret osv. — thi kun 
under denne Forudsætning kunde der være Tale om, at Sær- 
kreditorerne indtræde i Retten sammen med dem, da A's Sær- 
kreditorer kun indtræde i A's Ret, B's Kreditorer i B's Ret 
osv. — men hin Forudsætning er jo ganske urigtig. Fælles- 
kreditorernes Ret til i Selskabet A + B -f- C's Konkursbo at 
fordre A's Andel i Massen anvendt til forlods Dækning af 
Fællesgj ælden, beror netop paa, at de ere indtraadte i den 
Ret til at fordre dette, som tilkom deres andre solidariske 
Skyldnere, B + O; ligesaa beror deres Ret overfor B's Andel 
paa en Indtræden i A. + C's Ret osv. Men om en Ret for 
B. og C's Særkreditorer til at holde sig til A.'s Andel osv., 
kan der jo slet ikke være Tale. — Hele Paastanden om, at 
„Fradragsretten" i den Forstand maatte gaa over paa alle 
Kreditorer, at Særkreditorerne lige sea vel som Fælleskredi- 
torerne kunde fordre Fyldestgjørelse, af deres Debitors Andel 
af Massen, beror derfor, saavidt jeg kan skjønne, paa en total 
Misforstaaelse af den hele ved Konkursen indtraadte Situation. 
Endnu maa fremhæves, at man ikke kan hente noget 
Argument mod den her opstillede Mening fra den positive 
Regel i dansk Konkurslov § 18 — norsk K. L. § 121 — der 
bestemmer, at naar Udlægene i flere solidariske Skyldneres 
Boer sammenlagte udgjøre mere end den hele Fordrings Beløb, 
tilfalder det overskydende det eller de Boer, som . . . vilde have 
havt Regres mod do øvrige „men iøvrigt have i deslige 
Tilfælde de Boer, i hvilke en saadan Fordring er 
anmeldt, intet Krav paa hverandre indbyrdes". Det 
er en Misforstaaelse heraf at udlede, at naai: alle Interessenter 
komme under Konkurs, bortfalder den saakaldte „Fradragsret". 
Paragraf 18 (121) i. fj bestemmer kun, at naar et af de soli- 
dariske Skyldneres Boer har udredet mere end et andet — 
fordi der er mere i Boet — kan det ikke fordre Regres hos 
dette. Dette følger af, at hvert Bo kun én Gang skal udrede 
den fulde Dividende af hver Fordring. Men derom er her slet 
ikke Spørgsmaal. Her spørges kun, i hvilket Omfang en vis 
Formuemasse (Selskabsmassen) tilkommer hvert Bo — eller, 
da den ej slaar til, i hvilket Omfang den skal tjene til at 

2 

befri hvert af Boerne for den fælles Gjæld. Herom giver § 18 
(121) ingen Vejledning; det maa afhænge af, hvilken materiel 
Ret hver af Medejerne havde over Massen, og hvilken Ret der 
derfor er gaaet over paa hans Kreditorer. K. L. § 18 (121) 
er dette Spørgsmaal ganske uvedkommende^). 

Der maa saaledes formentlig som Konsekvens af Deltager- 
nes Ret over Selskabsmassen tillægges Fælleskreditorerne en 
Ret til forlods Fyldestgjørelse af denne. Det Spørgsmaal, 
hvilken Ret henholdsvis Fælles- og Særkreditoreme have til 
Fyldestgjørelse af de enkelte Medlemmers Særformue, vil blive 
behandlet nedenfor i Afsn. IV. 



III. 

Selv om det maatte erkjendes, at Reglen om, at Selskabs- 
massen, skal anvendes til forlods Dækning af Selskabskredi- 
torerne, ikke — hvor positiv Hjemmel mangler — kan begrun- 
des ud fra de almindelig anerkjendte Formueretsgrundsætninger, 
vilde jo altid det Spørgsmaal staa aabent, om en saadan Regel 
ikke maa anses for at være legislativ anbefalelsesværdig* Et 
vægtigt, om end ingenlunde afgjørende Indicium for, at der er 
praktisk Trang til en saadan Regel,* ligger deri, at denne efter- 
haanden er trængt igjennem saa at sige overalt, og at den 
navnlig nu er gjældende i mange Lande, hvor den tidligere 



^) Jfr. dog Platon 1. c. p. 110. — For saa vidt man i denne Forbindelse 
ogsaa — for Norges Vedkommende — har paaberaabt sig Bestemmel- 
sen i norsk K. L. § 125: Hvad i denne Lov er forskrevet om Skyld- 
nerens Forhold til hans under Konknrsbehandling værende Bo, er ved 
Handelsselskaber og andre Selskaber, der ikke danne 
nogen fra Medlemmernes forskjellig Formuemasse, gjæl- 
dende om ethvert Medlem, der har Del i Selskabets Bestyrelse, — skal 
her blot bemærkes, at der næppe i de fremhævede Ord kan findes 
nogen bestemt Forudsætning mod Fælleskreditorernes Fortrinsret. 
Derved behøver kun at være antydet disse Selskabers Modsætning til 
juridiske Personer og rimeligvis anonyme Selskaber, hvis Formue jo 
ubetinget staar ganske anderledes afsondret fra Medlemmernes end 
det navngive Handelsselskabs, idet navnlig Medlemmerne ikke hæft& 
for de den særlige Form uepaah vilende Forpligtelser. Selv om man 
i § 125 vilde finde en — ialtfald usikker — Forudsætning af den an- 
tydede Art, er det vel meget tvivlsomt, om denne kunde være for- 
bindende. 

ikke kjendtes, men næppe omvendt er bleven fortrængt \ noget- 
steds, hvor den engang har faaet Fodfæste. Det turde- derfor 
være af Interesse at afveje de praktiske Fordele og Mangler 
ved denne Regel. Meget af det, der her har Betydning, er iøv- 
rigt selvfølgelig helt eller delvist kommet frem allerede ved 
Forsøget paa Reglens theoretiske Begrundelse. 

1) Formaalet for al Association i Forretningsøjemed er 
jo Tilvejebringeisen af en større Kapital til Virksomhedens 
Drift, end den enkelte raader over eller tør risikere, — even- 
tuelt ogsaa Samlingen af en større Arbejdskraft og personlig 
Indsigt til Virksomhedens Ledelse. Valget mellem de for- 
skjellige Associationsfbrmer sker i det enkelte Tilfælde for en 
væsentlig Del efter Hensyn til den tilsigtede Virksomheds Be- 
skafifenhed og Omfang. Medens i nyere Tid for større indu- 
strielle Anlægs Vedkommende Aktieselskabet og andre ano^ 
nyme Selskabsformer have vundet en overvejenede Udbredelse, 
have disse Associationsformer kun fundet liden Anvendelse ved 
kommercielle Foretagender. Her er det, efter at de foregaa- 
ende Aarhundreders store Handelskompagnier have udspillet 
deres Rolle, navnlig de navngivne Selskaber — og tildels 
Kommanditselskaberne — der have Betydning. Og særlig for 
større Handelsvirksomheder maa det sikkert erkjendes, at det 
navngivne Selskab er den naturligste og heldigste Form for 
Associationen. Ved ' dette kunne i alt væsentligt alle For- 
delene véd Enkeltvirksomheden opnaas, samtidig med at større 
Kapital og Arbejdskraft virker for et Fællesformaal. I saa 
Henseende kan navnlig fremhæves, at denne Selskabsform 
fuldt ud bevarer den store personlige Interesserthed hos For- 
retningens Ledere. Mod den ved Handelsforretninger nær- 
liggende Fare for altfor vilde Spekulationer yder den et Værn 
ved samtlige Deltageres fulde personlige Ansvar for alle Sel- 
skabets Forpligtelser. De til Driften fornødne Kapitaler og 
Risikoen ved selve Foretagendet ville i Reglen ej heller være 
saa extraordinært store, at de kunne motivere Etableringen af 
hele det for de anonyme Selskaber ejendommelige, vidtløftige 
Maskineri med mange uansvarlige Deltagere, ligesom der næppe 
er noget andet Virksomhedsomraade, hvor Mislighederne ved 
sidstnævnte Associationsform ere blot tilnærmelsesvis saa store 
som ved Handelsselskaber, idet disses Virksomhed paa den 

ene Side kræver hurtig Handlen med stærkt personligt Initiativ 
— og personligt Ansvar — ligesom paa den anden Side den 
ved anonyme Selskaber saa fornødne Kontrol med Ledelsen 
her møder de største Vanskeligheder. 

Det maa derfor sikkert i al Almindelighed érkjendes, at 
der er Anledning for Lovgivningen til at støtte Udviklingen af 
denne Associationsform ved at imødekomme de Krav paa Rets- 
sikkerhed, som denne Selskabsform naturligt afpøder, for saa 
vidt dette kan ske uden at krænke andre altfor væsentlige 
Hensyn. Og i denne Henseende er der først og fremmest 
Trang til Regler, der gjøre det muligt for Selskabsmedlemmerne 
trods den solidariske Hæftelse ved Iagttagelse af fornøden 
Forsigtighed at sikre sig mod en altfor overdreven Ri- 
siko. En Sikring herimod kan og kan kun opnaas ved, at 
Retsordenen tillægger den i Interessentskabskontrakten inde- 
holdte udtrykkelige Aftale eller stiltiende Forudsætning, at 
Selskabsmassen alene skal anrendes til Selskabsøjemed navnlig 
til Dækning af den fælles Gjæld, bindende Virkning overfor 
Tredjemand, navnlig ogsaa de enkelte Interessenters Kre- 
ditorer. 

Hvis denne Grundsætning ikke anerkj endes, vil Reglen om 
samtlige Deltageres solidariske Ansvarlighed føre til, at ingen 
kan indtræde i et navngivent Handelsselskab uden. at udsætte 
sig for en aldeles uberegnelig og uundgaaelig Risiko^). En en- 
kelt Deltagers private Dispositioner, som efter Selskabskon- 
trakten skulde være Selskabet og de andre Deltagere uved- 
kommende, vilde kunne blive fuldstændig ruinerende for dem. 
Naar den enkelte Deltager kan raade om end kun indirekte 
over sin Bruttoandel af Massen, naar hans Kreditorer kunne 
tilegne sig den til Fyldestgjørelse , ville de andre Deltagere, 
selv om Forretningen er ledet med stor Forsigtighed og dens 
Status saaledes, at dens Aktiva paa det nærmeste dække Pas- 
siva, være udsatte for at komme til at hæfte for en stor Del 
af den Gjæld, der kunde være dækket ved hans Andel i Mas- 
sen. Det er aabenbart, at dette er i høj Grad unaturligt. 
Dette gj ælder ikke blot, saalænge de andre ere raadige over 
deres Bo, men ogsaa naar de og derved Interessentskabet 



1) Lutz: ProtokoUe p. 1133 flg. 

komme under Konkurs, idet det selvfølgelig ingenluude er 
uden Betydning for dem, om de efter Konkursens Slutning 
fremdeles hæfte f. Ex. for 10,000 eller for 20,0&0, — saa meget 
mere som Konkursen kan skyldes en Betalingsstansning f. Ex. 
nnder en Krise, der ingenlunde behøver at være Tegn paa, at 
Selskabet strængt taget er insolvent eller ialtfald har noget 
betydeligt Underskud. En Garanti mod denne store Risiko er 
umulig, hvis den omtalte Grundsætning ikke anerkjendes. En 
virkelig Kontrol med de enkelte Interessenters private Affærer 
er nemlig i Reglen umulig, og selv om den er mulig, ville 
hans Dispositioner ikke kunne forhindres og en Opløsning, før 
Katastrofen indtræder, ofte — maaske oftest — ikke kunne 
gjennemføres. Selv om derfor selve Selskabets Forretning ledes 
med al tilbørlig Forsigtighed og under enhver mulig Kontrol, og 
selv om den enkelte Deltagers private Status er ulastelig, vil 
han, hvis hin Regel ikke anerkjendes, hvert Øjeblik være ud- 
sat for en Katastrofe, der ikke blot bringer ham Tab, men 
maaske bringer ham i en bundløs Gjæld, som han aldrig vil 
kunne komme ud af; enhver Deltager i et navngivent Selskab 
— særlig et Handelsselskab med store Forpligtelser — vil saa 
at sige stadig leve paa en Vulkan. 

Alle disse Ulemper ville i alt væsentligt kunne afhjælpes 
ved Anerkjendelsen af den Regel, at ingen Deltager eller 
dennes private Bo kan fordre nogen Andel i Selskabsmassen, 
forinden Selskabsgjælden er betalt. I saa Fald vil den enkelte 
Deltager i Reglen kunne sikre sig nogenlunde mod store Tab 
ud over det i Selskabet gjorte Indskud, ligesom eventuelle 
Tab i alt Fald normalt ikke ville komme uventede og uforbe- 
redte, idet et omtrentligt Overblik over Selskabets virkelige 
Status vil være mulig til ethvert Tidspunkt. Mod mulige Mis- 
brug fra enkelte Deltageres Side, til hvilke man ikke har fuld- 
stændig Tillid, kan Sikkerhed opnaas ved paa Forhaand at 
udelukke dem fra Signaturen eller dog at fordre kollektiv Sig- 
natur. Med de paa Selskabets Vegne afsluttede Forretninger 
kan Kontrol under Forretningens Gang føres gjennem Bøgerne, 
og den enkelte Deltager vil herigjennem have et Middel til at 
foranledige en Standsning af Virksomheden og forsøge en Af- 
vikling, medens Tabet endnu er forholdsvis ringe, hvorved 
ogsaa eventuelt hans Udsigter til Akkord eller anden Overens- 

komst med Kreditorerne ville være taalelige, medens alt dette 
er umuligt hvis den enkelte — maaske ikke engang signatur- 
berettigede — Deltagers private Forpligtelser af uberegneligt 
Omfang skulle kunne søges dækkede af hans Andel i Brutto- 
massen; thi med en Deltagers private Anliggender kan som 
bemærket ingen paalidelig Kontrol føres. — En Vedtagelse, 
hvorved en enkelt Deltager udelukkes fra Signaturen, vilde 
under denne Forudsætning tabe en stor Del af sin praktiske 
Betydning; thi de andre J)eltagere kunde dog indirekte komme 
til at betale maaske endog en betydelig Del af hans private 
Gjæld. Ja strængt taget maatte man vel erkjende, at en Del- 
tagers Privatkreditor ved efter erhvervet Dom at gjøre £xeku- 
tion i hans Andel af Selskabsroassen f. Ex. i Henhold til D. L. 
1 — 24 — 30 — eller i hans Andel af Selskabets vigtigste Ak- 
tiver — uder Selskabets paafølgende Konkurs kan fordre 
Fyldestgjørelse i det saaledes udlagte — maaske hele ved- 
kommede Deltagers Bruttoandel — fremfor alle andre Kredi- 
torer, og saa overlade de andre Deltagere at betale Fælles- 
gjælden alene, et Resultat, der ikke turde være indbydende. 

2) Men ikke blot denne direkte Betydning har hin Regel 
for Selskabets Deltagere. Ikke mindre er sikkert dens indi- 
rekte Betydning ved hele den Støtte og Fasthed, den giver 
Selskabets Stilling udadtil i Forholdet til Tredjemand. Og 
atter i denne Henseende vil Reglen ikke blot mægtigt bidrage 
til at styrke Selskabernes Kredit derved, at dettes Kreditorer 
have forholdsvis større Udsigt til at faa Dækning af den exi- 
sterende Aktivmasse, men navnlig ogsaa derved, at der under 
denne Forudsætning — og kun under denne, — til ethvert 
Tidspunkt kan gives vedkom\nende Tredjemand, som har Inter- 
esse heri, et nogenlunde paalideligt Indblik i hele Firmaets 
Status; dette kan han nemlig, naar Fælleskreditorernes For- 
trinsret anerkjendes, faa af Selskabets Bøger — men ellers 
ikke. Det maa herved bemærkes, at det sikkert er en stor 
Misforstaaelse, naar det ofte siges ^), at Selskabets Kredit alene 
beror paa de enkelte Medlemmers personlige Kredit, Tilliden 
til deres personlige Dygtighed og Vederhæftighed. Selvfølgelig 
spille disse Hensyn en overmaade betydelig Rolle; men i Nu- 

^) Goldschmidt: Kritik I p. 67—68, jfr. p. 87; Platon : Handelaselsk. p. 120. 

tiden, hvor Kravene til Kredit* strækkes saa vidt og Misbrug af 
denne ere saa almindelige, nøjes man i Virkeligheden ingen- 
lunde med et saadant rent subjektivt Skjøn. Navnlig i vanske- 
lige Tider er det ganske normalt og anses som fuldstændig 
naturligt, at den Bank eller Bankier, som yder et Firma den 
løbende Kredit, som akcepterer eller diskonterer dets Vexler 
osv., forlanger til ethvert Tidspunkt at have Adgang til gjennem 
dets Bøger at skaffe sig paalidelig Oplysning om dets virke- 
lige Status. Saadanne Oplysninger vilde for Selskabernes 
Vedkommende være umulige, hvis til ethvert Tidspunkt pri- 
vate Kreditorer, om hvilke Selskabets Bøger ingen Oplysning 
kunne give og Oplysning maaske overhovedet ikke kan faas, 
kunde dukke frem med Paastand om at faa Fyldestgjørelse af 
Selskabsmassen. Men netop under vanskelige Forhold, hvor 
Kreditten er mest nødvendig, vilde herved Selskabets Kredit 
let blive =*• O, fordi det eneste Middel, der normalt vilde kunne 
give vedkommende Bank etc. Oplysning om Firmaets Status — 
nemlig Selskabets Bøger — i Realiteten ingen paalidelig 
Oplysning give. 

Det turde herefter ikke være tvivlsomt, at vægtige Grunde 
tale til Fordel for den Regel, at Selskabsmassen i Overens- 
stemmelse med det af Deltagerne tilsigtede Øjemed forlods 
skal anvendes til Dækning af den fælles Gjæld, uden Hensyn 
til om Selskabet er solvent eller maatte være kommet under 
Konkurs. Men hermed skal ikke være sagt, at denne Regel er 
ganske uden Betænkeligheder, idet der altid er en nærliggende 
Mulighed for, at Fælleskreditorernes Fortrinsret bliver til 
Skade for ialtfald nogle Selskabsmedlemmers Særkreditorer, 
hvorledes man saa end ordner disses Fyldestgjørelse af Sær- 
formuen. Man har endogsaa ment, at den omtalte Fortrins- 
ret var en saadan Uretfærdighed mod Særkreditorerne, at dette 
skulde være til Hinder for dens Anerkjendelse,^) idet den stri- 
der mod deres Ret til at hævde, at Debitor hæfter med hele 
sin Formue for alle sine Forpligtelser. 

I denne Betragtning turde der dog skjule sig ikke blot en 
Overdrivelse^ men tildels en Misforstaaelse. At Debitors For- 
mue skal anvendes til Dækning af hele hans Gjæld, er netop 

») Jfr. f. Ex. Goldschmidt 1. c; Platou: Handelsselsk. p. 119 flg. 

kun rigtigt med den underforstaaede Begrændsning „for saa 
vidt dette er foreneligt med Tredjemands Ret", men Spørgs- 
maalet er her netop, om dette er Tilfældet. Naar Lovgivnin- 
gen indrømmer enhver Debitor, saa længe han er raadig over 
sit Bo, Adgang til at begunstige enkelte Kreditorer ved at 
give dem Pant og andre Sikkerhedsrettigheder, saa kan der 
ikke paa Forhaand siges at være noget unaturligt i, at en 
Person ved at indskyde en Del af sin Formue i et Handels- 
selskab, kan lægge det Baand paa den, at den forlods skal 
anvendes til Selskabsgjældens Betaling. At en Person skylder 
eller kan komme til at skylde til forskjellige Kreditorer ude- 
lukker ham jo i og for sig ikke fra at bortødsle sin Formue, 
sælge sine Ting for Spotpris, binde sine Penge i usikre eller 
daarlige Aktieforetagender, skjænke dem bort eller endelig 
som anført give en enkelt Kreditor Pant i alt, hvad der har 
virkelig Værdi. Hvorfor han da ikke skal kunne lægge det 
her omtalte Baand paa en Del af sin Formue, naar dette sker 
til Medkontrahenternes (de andre Deltageres) Betryggelse og 
normalt vil tjene hans saa vel som deres hele Økonomi vel 
ved den større Stabilitet og den større Kredit, 9om det giver 
det fælles Foretagende, synes i og for sig ganske uforklarligt. 
Det maatte da paavises, at der var en større Fare for Mis- 
brug i denne Retning end i andre, men en saadan Paastand 
turde savne enhver Støtte i de virkelige Forhold. Man har 
vel sagt, at en Person da, naar han f. Ex. er insolvent, kunde 
indskyde hele sin Formue i Selskabet og derved betage sine 
private Kreditorer al Adgang til Fyldestgjørelse. Men hvis 
Misbrug i denne Retning kunne befrygtes, hvad der næppe er 
sandsynligt, da er det naturlige Værn herimod som imod an- 
dre Dispositioner til Kreditorernes Skade at opstille passende 
Afkræftelsesregler, men ikke at nægte de Krav paa særlig 
Retssikkerhed, som de navngivne Selskaber medføre, retlig 
Anerkjendelse i al Almindelighed. Af retlige Hensyn synes 
der saaledes ikke at være nogen principiel Betænkelighed ved 
at anerkjende den Regel, at et Medlem af et navngivent Sel- 
skab og hans private Kreditorer kun kunne gjøre noget Krav 
paa Selskabsformuen, for saa vidt der bliver noget tilovers 
paa hans Andel, efter at den fælles Gjæld er betalt. Og heller 
ikke fra et nationaløkonomisk Synspunkt turde der være 



Digitized by VjOOQ IC 



23 

nogen Betænkelighed herved. Ganske vist vil denne Regel 
kunne medføre, at en Deltager i et navngivent Handelsselskab 
nyder mindre Kredit i sine private Affærer end under en mod- 
sat Forudsætning. Men for saa vidt han driver Forretninger 
udenfor Selskabet, er dette jo dog kun en Følge af den fri- 
villige Akt, Indtrædelsen i Selskabet, hvis Konsekvenser han 
forud bør tage og maa antages at have taget i Betragtning« 
Og for saa vidt angaar anden privat Gjældsstiftelse, turde dette 
snarest fra et almindeligt Synspunkt være en Fordel. I For- 
retningsforhold, særlig Handelsforhold er en udstrakt Benyttelse 
af Kredit i Nutiden saa at sige uundværlig, og Dlemperne her- 
ved opvejes sikkert rigeligt ved Fordelene. Men i det private 
Livs Omsætninger er Kreditten ikke blot langt mere undværlig; 
den er tillige udenfor visse snævrere Grændser et saare tvivl- 
somt Gode« En Mands Kredit ved Anskaffelser af det til den 
almindelige Livsførelse henhørende, bør vel gjennemgaaende 
helst ikke strækkes synderlig videre end til, hvad der even- 
tuelt vil kunne dækkes af hans ikke i Forretninger engagerede 
Midler — Bohave etc; og hvis den her omtalte Regel skulde 
føre til nogen større Varsomhed i Indrømmelsen af Kredit af 
denne Art, turde det næppe være til nogen Skade. 

At det i og for sig endelig taler til Fordel for at aner- 
kjende Selskabskreditorernes Fortrinsret, at vor Ret derved 
kommer i Overensstemmelse med de andre Kulturstaters Ret, 
og at den derved giver vore Handelsselskabers Kredit den 
samme Støtte, som Udlandets Selskaber have, turde ikke be- 
høve nærmere Paavisning. 



IV. 

Medens der i "den europæisk-amerikanske gjældende Ret 
i alt væsentligt er Enighed om at indrømme Fælleskreditorerne 
Fortrinsret til Fyldestgjørelse af Selskabsmassen, besvares der- 
imod, som ovenfor i Indledningen antydet, det Spørgsmaal, i 
hvilket Omfang Selskabskreditorerne endvidere konkurrere 
sammen med Særkreditorerne til Fyldestgjørelse af de enkelte 
lateressenters Særformue, meget forskjelligt i forskjellige Rets- 
forfatninger. Ogsaa i Theori og Praxis have forskjellige An- 
skuelser her gjort sig gjældende. 

1) For den Anskuelse, der i det navngivne Handelsselskab 
ser en juridisk Person, et selvstændigt Subjekt for de paa Sel- 
skabets Vegne stiftede Forpligtelser ved Siden af de enkelte 
Deltagere, er det ubetinget det naturlige at lade Fælleskredi- 
torerne for deres fulde, oprindelige Fordring konkurrere ogsaa 
i de enkelte Deltageres Særformue i Henhold til den nu al- 
mindelig anerkjendte Grrundsætning om solidariske Skyldneres 
Hæftelse, der bl. a. har fundet sit Udtryk i dansk Konkurslov 
§ 18, norsk K. L. § 121, svensk K. L. § 115. Det havde der- 
for været rimeligt at finde denne Begel anerkjendt i fransk 
Ret; men dette er dog ikke Tilfældet. De franske Forfattere 
synes tværtimod at forudsætte, at Fælleskreditorerne kun kunne 
konkurrere i Deltagernes Særboer for det Beløb, for hvilket 
de ikke have faaet Dækning af Selskabsmassen^). 

Den Regel, at Selskabskreditorerne konkurrere for deres 
Fordrings fulde Beløb i Deltagernes Særformue, findes heller 
ikke hjemlet ved nogen af de ovenfor nævnte europæiske Han- 
delslove. Derimod fandtes en hertil sigtende Bestemmelse i 
det preussiske Udkast til en tydsk Handelslov Art. 936.2, ^^^ 
denne blev ikke optagen i den tydske Haudelslov. Spor af 
denne Opfattelse findes derimod — om end under særlige For- 
udsætninger — i eH H. R. D. i norsk Retstidende 1869 p. 
569, ligesom denne Regel, efter hvad der er meddelt mig, 'følges 
i Praxis hos os i alt Fald ved Sø- og Handelsrettens Skifte- 
afdeling. 

2) I skarpeste Modsætning hertil staar den engelske Rets 
System, hvorefter Selskabskreditorerne slet ikke kunne kon- 
kurrere til Fyldestgjørelse af de enkelte Selskabsmedlemmers 
Særformuer, førend de paagj ældendes Privatkreditorer ere fuldt 
dækkede^). Den tydske H. L. Art. 122 i. f. giver de enkelte 
Landslove Bemyndigelse til at optage en tilsvarende Regel, og 
dette er herefter sket i nogle Stater, jfr. nærmere v. Hahn: 
Commentar I p. 410 (2. Aufl.). ;,En lignende Bemyndigelse 
indeholder den østerrigske H. L. Art 122, men hvorvidt denne 



1) Pardessus: Cours de droit commercial No. 976, 1089,1^, 1307; Delamarre 
et Lepoitvin: Traité de droit commercial III No. 26; P. Pont: 
Commentaire - Traité des Sociétés Civiles et Commerciales II No. 1403. 

2) Lindley: On Partnership IV— 2—1 og 4 (2cd Ed. 1867 p. 1088 og 
1145 flg.) 46 & 47. Viet. ch. 52 § 69. (Bankruptcy Aet 1883). 

er benyttet af noget af de under dennes Omraade hørende 
Lande, er jeg ikke i Stand til at oplyse. 

3) Den almindeligste Ordning er dog sikkert den, der 
gaar ud- paa, at Fælleskreditorerne for den Del af deres For- 
dring, som ikke dækkes af Selskabsmassen, konkurrere sammen 
med Særkreditorerne til Fyldestgjøreke af de enkelte Selskabs- 
medlemmers Særformue. Denne Regel følges med de enkelte 
ovenfor angivne Undtagelser vistnok i alle de Lande, hvor 
Reglen om Fælleskreditorernes Fortrinsret er anerkjendt *) ; 
navnlig er det ogsaa Hovedreglen i Tydskland og Østerrig. 

Naar Forestillingen om det navngivne Handelsselskab som 
en juridisk Person opgives, vil dér næppe kunne paavises 
nogetsomhelst Holdepunkt for den under 1 ^ nævnte Opfattelse. 
Den Grundsætning maa sikkert fastholdes, at der af Hensyn 
til Debitors andre Kreditorer aldrig kan indrømmes enkelte 
Kreditorer Adgang til at gjøre deres fulde, oprindelige For- 
dring gjældende i Debitors samlede Formue mere end én 
Oang,^) 

Men heller ikke den engelske Rets ovenfor under 2 ® an- 
givne Standpunkt kan siges at hvile paa en rationel Betragt- 
ning. Ikke blot vilde en saadan Regel i højeste Grad svække 
Betydningen af den nu overalt anerkjendte Grandsætning, at 
Selskabsmedlemmerne hæfte solidarisk for Selskabsgjælden, og 
i mange Tilfælde stille Selskabskreditorerne langt slettere, end 
om slet ingen Fortrinsret var anerkjendt,^) men der kan oyer- 
hovedet næppe anføres nogensomhelst foniuftig Grund for den. 
I selve sit Hjemland har den ogsaa været Gjenstand for stærke 
Angreb*). 

Langt mere taler utvivlsomt for at følge den ovenfor un- 
der 3 ^ nævnte Ordning. Hvis man vil opfatte Fælleskreditorer- 
nes Fortrinsret som en Slags Sikkerhedsret i Selskabsmassen, 



^) Jfr. f. Ex. de ovenfor anførte Handelslove for Schweitz Art. 568, Un- 
garn Art. 97,2®, Tydskland og Østerrig Art. 122, — cfr. Evaldsen: 
Nogle Bem. om Konkurslovens §§ 18 og 19 i U. f. R. 1885 p. 824 
Note. 

') Jfr. Evaldsen 1. c. p. 824. 

^) Jfr. Latz: Protokolle p. 4525; v. Hahn: Commentar p. 400. 

^) Jfr. Cory: On Mercantil Accounts (Ed. 2) p. 124 flg., citeret hos 
Lindley 1. c. p. 1148. 

der tillægges dem væsentlig for at tjene dem som Garanti for, at 
de ville faa fuld Fyldestgjørelse, er denne Ordning sikkert den 
naturlige; og som nærliggende Parallel kan nævnes Forholdet 
ved Pant, hvor jo Panthaveren konkurrerer for hele det Be- 
løb, som ikke dækkes af Pantet, i Debitors ubehæftede Gods 
sammen med de simple Kreditorer. Det er vel ogsaa nærmest 
en saadan Betragtning, som ligger bagved de kontinentale 
Lovgivningers Regel. Men det turde dog være tvivlsomt, om 
man ikke herved giver Fælleskreditorerne mere, end der billig- 
vis tilkommer dem. Gaar man nemlig ud fra den her for- 
svarede Anskuelse, hvorefter Fælleskreditoremes Fortrinsret 
nærmest skyldes en Indtræden i den Ret, som de enkelte 
Selskabsmedlemmer for deres egen- Skyld havde over Selskabs- 
masken, saa medfører dette ganske vist, at Fælleskreditorerne 
faa et afgjørende Fortrin fremfor Særkreditoreme for saa vidt 
angaar deres Fyldestgjørelse af Selskabsmassen ; men da denne 
Fortrinsret herefter ikke skyldes nogen særlig privilegeret 
Egenskab yed deres Fordringer som saadanne, er der forment- 
lig ingen Grund til for den Del af deres Fordring, der ikke 
dækkes af Fællesmassen, at opretholde deres begunstigede 
Stilling overfor Særkreditoreme. Hensynet til Interessenterne 
kræver ikke dette, og heller ikke tale de andre i Åfsn. III 
fremhævede Hensyn herfor. Den rette Betragtning synes der- 
for fra dette Udgangspunkt at være følgende: Ved at mod- 
tage forlods Dækning af Selskabsmassen faa Fælleskreditorerne 
i Virkeligheden forløds af hver Deltagers Formue udbetalt en 
Dividende, der svarer til det af Fællesmassen udredede Pro- 
centantal multipliceret med den Brøk, der angiver vedkom- 
mende Deltagers Andel i Fællesmassen. — Af hver Deltagers 
Særformue udlægges derfor ogsaa forlods til hans Særkredi- 
torer en Dividende, der svarer hertiP). I Resten konkurrere 
samtlige (Fælles- og hans Sær-) Kreditorer under et. 

Ved denne Ordning tages der formentlig det Hensyn til 
Særkreditorerne, som disse have billgt Krav paa, for saa vidt 

O Altsaa hvis der f. Ex. er 3 Deltagere i Selskabet, af hvilke A. er 
lodtagen for Va» ^* og C. hver for ^/^, og der af Selskabsmassen er 
udredet 60 pGt, saa faa Fælleskreditorerne kun Dividende af, hvad 
der bliver tilbage i Deltagernes Boer, efterat der er udredet i A.'b 
Bo 80 pCt. og i de andre Boer 15 pCt. til Særkreditoreme. 



Digitized by VjOOQ IC 



27 

det er foreneligt med den Fortrinsret, som af Hensyn til Del- 
tagernes Ret over Fællesmassen maa indrømmes Fælleskredi- 
torerne i denne, og uden at der herved gjøres noget Indgreb i 
Keglen om Deltagernes solidariske Ansvar for Selskabets 
Gjæld.^) Pet turde ogsaa være klart, at de ovenfor i Afsn. 
III, 2 fremhævede praktiske Hensyn ikke i nogen væsentlig 
Grad berøres af denne Regel. 



Som Resultat af de foregaaende Betragtninger kan for- 
mentlig opstilles: 

1. I det navngivne Handelsselskabs Konkurs 
skulle Selskabskreditorerne forlods dækkes af 
Selskabsformuen. 

Efter det ovenfor, navnlig i Afsn. II bemærkede kunde 
man muligvis være tilbøjelig til at mene, at denne Regel 
burde knyttes til den Betingelse, at Selskabsmedlemmerne 
ikke have opgivet deres Ret til at fordre Selskabsmassens An- 
vendelse til Selskabsøjemed (Fradragsret). Men da paa den 
ene Side Selskabsmedlemmerne ikke vel kunne tænkes at have 
nogen virkelig berettiget Interesse i at opgive denne Ret og 
en saadan Opgivelse derfor næppe vil kunne tænkes at fore- 
komme uden i den Hensigt at chikanere enkelte Selskabs- 
kreditorer, og paa den anden Side de for denne Regel oven- 
for under Afsn. III, 2 ^ anførte Hensigtsmæssighedsgrunde vilde 
tabe en væsentlig Del af deres Betydning, hvis Fortrinsretten 
var afhængig af saadanne private Aftaler, har det næppe 
nogen Betænkelighed at opstille Reglen som ubetinget. 

2. I de enkelte Selskabsmedlemmers Særformue 
kunne Selskabskreditorerne kun konkurrere for den 
Del af dens Fordring, for hvilken de ikke have faaet 
Dækning af Selskabsmassen, — og kun efterat der 
forlods til vedkommende Deltagers Særkreditorer 



^) Det er nemlig klart, at den blotte Anerkjendelse af det solidariske 
Ansvar uden Fortrinsret for Fælleskreditorerne aldrig kunde føre til 
et for disse gunstigere Resultat. 

er udlagt en Dividende af samme Størrelse som den 
Del af den i Fællesboet modtagne Dividende, der 
svarer til vedkommende Selskabsmedlems Andel i 
Selskabsformuen. 

Forsaavidt det maatte antages, at denne Regel medfører 
for komplicerede Beregninger til at være praktisk, foreslaas 
som andet Alternativ: 

2 b. I de enkelte Selskabsmedlemmers Særfor- 
mue kunne Selskabskreditorerne kun konkurrere 
for den Del af deres Fordring, for hvilken de ikke 
have faaet Dækning af Selskabsformuen. 

